turjo4nis/wikipedia-bn-dump-20250701 huggingface dataset:
নবতেজ হুন্দাল

নবতেজ হুন্দাল একজন ভারতীয় চলচ্চিত্র ও টেলিভিশন অভিনেতা ছিলেন।

জীবনী
নবতেজ হুন্দাল হিন্দি ও পাঞ্জাবি চলচ্চিত্র ও টেলিভিশন ধারাবাহিকে কাজ করেছেন। তিনি ন্যাশনাল স্কুল অব ড্রামা থেকে স্নাতক হয়েছিলেন। তার কন্যা অবন্তিকা হুন্দাল টেলিভিশন ও চলচ্চিত্রে অভিনয় করে থাকেন। তিনি উরি: দ্য সার্জিক্যাল স্ট্রাইক চলচ্চিত্রে স্বরাষ্ট্রমন্ত্রীর চরিত্রে অভিনয় করেছিলেন। চলচ্চিত্রটি ছিল তার অভিনীত সর্বশেষ চলচ্চিত্র। এছাড়াও, তিনি খলনায়ক ও তেরে মেরে সাপনে র মত চলচ্চিত্রে অভিনয় করেছেন।

চলচ্চিত্রে অভিনয়ের পাশাপাশি নবতেজ হুন্দাল ছোটপর্দাতেও অভিনয় করেছেন। এছাড়া, তিনি অভিনয় বিষয়ক পাঠদানে নিয়োজিত ছিলেন।

নবতেজ হুন্দাল ২০১৯ সালের ৮ এপ্রিল প্রয়াত হন।

নির্বাচিত চলচ্চিত্র তালিকা

চলচ্চিত্র
 অঙ্গারে (১৯৮৬)
 তেরা কারাম মেরা ধারাম (১৯৮৬)
 হাতিয়ার (১৯৮৯)
 দুসরা কানুন (১৯৮৯)
 দিভা বালে সারি রাত (১৯৯১)
 আসমান সে গিরা (১৯৯২)
 ক্ষত্রিয় (১৯৯৩)
 খলনায়ক (১৯৯৩)
 হিমালয় কে আঁচল মেঁ (১৯৯৫)
 তেরে মেরে সাপনে (১৯৯৬)
 মেঁ জুলম কো মিট্টা দুঙ্গি (২০০১)
 গালতিয়াঁ - দ্য মিস্টেক (২০০৬)
 দ্য হুইস্পারারস (২০০৯)
 উরি: দ্য সার্জিক্যাল স্ট্রাইক (২০১৯)

টেলিভিশন
 ভারত এক খোঁজ
 তেহকিকাত

তথ্যসূত্র

বহিঃসংযোগ

ভারতীয় চলচ্চিত্র অভিনেতা
হিন্দি চলচ্চিত্র অভিনেতা
পাঞ্জাবি চলচ্চিত্র অভিনেতা
২০১৯-এ মৃত্যু
হিন্দি টেলিভিশনের অভিনেতা
ভারতীয় টেলিভিশন অভিনেতা
রাষ্ট্রীয় নাট্য বিদ্যালয়ের প্রাক্তন শিক্ষার্থী
দমনগঙ্গা নদী

দমনগঙ্গা নদী, যেটিকে দাওয়ান নদীও বলা হয়, সেটি হল পশ্চিম ভারতের একটি নদী। এই নদীর শাখা নদীর জলরাশি পশ্চিমঘাট পর্বতমালার পশ্চিম ঢালে রয়েছে, এবং এটি পশ্চিম দিকে আরব সাগরে প্রবাহিত হয়েছে। নদীটি মহারাষ্ট্র এবং গুজরাত রাজ্যের পাশাপাশি, কেন্দ্রশাসিত অঞ্চল দমন ও দিউ এবং দাদরা ও নগর হাভেলির মধ্য দিয়ে প্রবাহিত হয়েছে। ভাপি, দাদরা এবং সিলবাস্সার শিল্প শহরগুলি নদীর উত্তর তীরে অবস্থিত, এবং দমন শহরটি নদীর মোহনা এবং তীর স্থানই দখল করেছে।

নদীর তীরে বড় উন্নয়ন প্রকল্পটি হল দমন গঙ্গা বহুমুখী প্রকল্প, যা গুজরাত রাজ্য এবং কেন্দ্রশাসিত অঞ্চল দাদরা ও নগর হাভেলি এবং দমনের উন্নয়ন সাধন করে। ২০১৫ সালে, দমন গঙ্গার উদ্বৃত্ত জলের আন্ত-অববাহিকা স্থানান্তরের সাথে জড়িত একটি বড় নদী আন্তঃসংযোগ প্রকল্প বাস্তবায়নের জন্য অনুমোদিত হয়েছে। দমন শহরের নদীর দুপাশে দুটি ঐতিহাসিক দুর্গ হল দক্ষিণ পাড়ে মতি দমন ('মতি' অর্থ "বড়") এবং উত্তর তীরে নানি দমন ('নানি' অর্থ "ছোট")।

ভূগোল 

দাওয়ান নদী নামেও পরিচিত দমন গঙ্গা নদীটি মহারাষ্ট্র রাজ্যের নাসিক জেলার দিনদোরি মহকুমার আম্বেগাঁও গ্রামের নিকটবর্তী সহ্যাদ্রী পাহাড়ে উৎপন্ন হয়েছে। উৎসমুখে এটি সমুদ্রতল থেকে ৯৫০ মিটার উচ্চতায় অবস্থিত। মাতুনজিতে দমন গঙ্গা নদীতে এসে পড়ার আগে দমন এবং ওয়াগের প্রধান উপনদীগুলি যথাক্রমে  এবং  পথ অতিক্রম করেছে। নদীর প্রধান অংশ মহারাষ্ট্রে অবস্থিত। উৎস থেকে আরব সাগর পর্যন্ত এর মোট দৈর্ঘ্য । মহারাষ্ট্র, গুজরাত এবং কেন্দ্রশাসিত অঞ্চল দাদরা ও নগর হাভেলি এবং দমনের পার্বত্য অঞ্চলের মধ্য দিয়ে উৎপন্ন ও প্রবাহিত কিছু প্রধান উপনদী হল দাওয়ান, শ্রীমন্ত, ভাল, রায়াতে, লেন্দি, ওয়াঘ, সাকারতোন্দ, রোশনি, দুধনি এবং পিপেরিয়া। নদীটি দমনে এসে সমুদ্রে মেলার কারণে এর নামকরণ করা হয়েছে দমন গঙ্গা। মোহনায় ভারী পলি পড়ার কারণে এখানে জল খুব অগভীর। দমন শহরটি দমন নদীর তীরে অবস্থিত (পর্তুগিজ নাম: Rio Damanganga (রিও স্যান্ডালকালো))। নদীর মুখে বার হল শক্ত বালি দিয়ে তৈরি নদীতট, উত্তরের উত্তর পয়েন্ট ছাড়া, যেখানে নদীটি সমুদ্রে প্রবেশ করেছে।

নদীর অববাহিকার (পশ্চিম থেকে প্রবাহিত নদীগুলি তাপি থেকে তদ্রী অববাহিকার অংশ), যা পুরোপুরি পশ্চিম ঘাটেই আছে, মোট অংশ আছে। অববাহিকা অঞ্চলের বিভাগ হল: মহারাষ্ট্রের নাসিক জেলায়  (৬০.৭৪%); গুজরাতের ভালসাদ জেলায়  (২১.৩৬%); এবং কেন্দ্রশাসিত অঞ্চল দাদরা ও নগর হাভেলি এবং দমনে এটি  (১৭.৯০%)। অববাহিকা থেকে গড় বার্ষিক জলের পরিমান ৩,৭৭১ এমসিএম (মিলিয়ন ঘনমিটার)। নদীর উজানের অঞ্চলটি পাহাড়ী এবং বনভূমিতে আবৃত । জুন থেকে সেপ্টেম্বর পর্যন্ত বর্ষার মাসগুলিতে বার্ষিক গড় বৃষ্টিপাতের পরিমান প্রায়  (নথি অনুযায়ী সর্বাধিক )।} অববাহিকার মাটিকে  "লাল বাদামী মাটি, মোটা অগভীর মাটি, গভীর কালো মাটি এবং উপকূলীয় পলল মাটি হিসাবে শ্রেণীবদ্ধ করা হয়"। নদীর তীরে প্রধান শহরগুলি হল সিলভাসসা, ভাপি এবং দমন।

দাদরা ও নগর হাভালির দমন গঙ্গা নদীর উপর পর্যটকদের আগ্রহের স্থানগুলি হল বন গঙ্গা এবং ভান্ডারা বাগান। দমন নদীর তীরে দুটি ঐতিহাসিক দুর্গ রয়েছে, যা একে অপরের মুখোমুখি, বড়টি মোতি দমন, সেটি দক্ষিণ তীরে অবস্থিত এবং ছোটটি নানি দামান, সেটি উত্তর তীরে অবস্থিত।

আরও দেখুন

ভারতের নদীর তালিকা

তথ্যসূত্র

গ্রন্থপঞ্জি

বহিঃসংযোগ 

গুজরাতের নদী
ভারতের নদী
মহারাষ্ট্রের নদী
২০২০ ফিফা ক্লাব বিশ্বকাপ

২০২০ ফিফা ক্লাব বিশ্বকাপ ফিফা ক্লাব বিশ্বকাপের ১৭তম আসর হবে, ছয়টি মহাদেশীয় কনফেডারেশনের বিজয়ীদের পাশাপাশি স্বাগতিক দেশের লীগ চ্যাম্পিয়নের মধ্যে ফিফা আয়োজিত আন্তর্জাতিক ক্লাব ফুটবল টুর্নামেন্ট হবে। এই টুর্নামেন্টটি ২০২০ সালের ডিসেম্বরে কাতারে আয়োজিত হবে।

আয়োজক নির্ধারণ 
সম্প্রসারিত ক্লাব বিশ্বকাপের প্রস্তাবের জন্য, ফিফা এই আসরের আয়োজকের ঘোষণা বিলম্বিত করে। ২৮শে মে ২০১৮ তারিখে, ফিফা ঘোষণা করেছে যে, ২০১৯ এবং ২০২০ টুর্নামেন্টের আয়োজককে ২০১৯ সালের ৩রা জুন তারিখে ফ্রান্সের প্যারিসে ফিফা কাউন্সিলের সভায় নিয়োগ দেওয়া হবে।

কাতারকে ২০২২ ফিফা বিশ্বকাপের আয়োজনের পূর্বে, ২০১৯ সালের ৩রা জুন তারিখে ২০১৯ এবং ২০২০ টুর্নামেন্টের আয়োজক হিসাবে নিয়োগ দেওয়া হয়েছিল। ক্লাব বিশ্বকাপ ২০২১ সালে পুনর্নির্মাণের পূর্বে এর আসল বিন্যাসটি ধরে রাখবে।

উত্তীর্ণ দল

নোট

ম্যাচ

টীকা

তথ্যসূত্র

বহিঃসংযোগ

 
2020
২০২০-এ ফুটবল
কোভিড-১৯ মহামারীর কারণে স্থগিত ফুটবল প্রতিযোগিতা
২০২১-এ ফুটবল
মালীয় সাহিত্য

আফ্রিকীয় সাহিত্যের মধ্যে মালির সাহিত্য ব্যাপক ও সুপরিচিত স্থানের অধিকারী।

মালির নব সাহিত্য
সোংহাই রাজত্বের সময়, মহান আশকিয়া মালির সাহিত্যের পৃষ্ঠপোষক ছিলেন। ষোড়শ শতকের মরক্কী অনুসন্ধানকারী লিও আফ্রিকানাস, এর লেখা অনুযায়ী

তিমবুক্তুতে অনেক বিচারক, চিকিৎসক এবং খ্রিষ্টীয় যাজক ছিল, সকলেই রাজার কাছ থেকে ভালো পারিশ্রমিক পেত। তিনি শিক্ষিত ব্যক্তিদের অনেক সম্মান করতেন। সেখানে বারবারি (উত্তর আফ্রিকা) থেকে আনা পাণ্ডুলিপির অনেক চাহিদা ছিল। অন্য যেকোনো ব্যবসা থেকে বই আমদানী অনেক লাভজনক ছিল।

আধুনিক মালির সাহিত্য
মালির সাহিত্য সংগীতের চেয়ে কম বিখ্যাত হলেও, মালি আফ্রিকার অন্যতম সাহিত্যের কেন্দ্র।  মালির সাহিত্য সাধারণত মৌখিক যেমন: আবৃত্তি ও গানের মাধ্যমে ইতিহাস বলা অথবা সৃতিচারণ করা।  আমদোউ হামপাতি বা, মালির অন্যতম ইতিহাসবিদ, তিনি তার জীবনের বৃহৎ অংশ কাটিয়েছেন বারবারা ও মানদে এর পার্শ্ববর্তী অঞ্চলের এই ধরনের কথ্য সাহিত্য যোগাড়ের মাধ্যমে।

মালীয় সাহিত্যের অন্যতম উপন্যাস হলো ইয়ামবু ওউওলোগাম এর লি ডেভোইর ডি ভায়োল্যান্স, যেটি ১৯৬৮সালে প্রিক্স রিনেউডট জিতেছিল কিন্তু রচনা চুরি করার অপরাধে এর স্বতাধীকারি বাতিল করা হয়। এই উপন্যাসটি দাসত্ব, অবিচার ও দুর্ভোগের দিকে মনোনিবেশ করে বাঁশবারা সাম্রাজ্যের অন্ধকার ইতিহাস নিয়ে লেখা।

মাসা মাকান ডিয়াবেট, গ্রিওট-এর একজন বংশধর, বাস্তব কাহিনী অবলম্বনে লেখা উপন্যাস সুনডিয়াটা কিইতার মহাকাব্য এবং "কোউতা ট্রাইলগি" এর কারণে ফ্রাংকোফোন জগতে অধিক বিখ্যাত। "গ্রিওট" হচ্ছেন একজন ঐতিহ্যগত গল্পকথক। অন্যান্য বিখ্যাত মালীয় লেখক হচ্ছেন মোবিডো সোউনকালো কেয়িতা মেরিস কনডে , যিনি বামবারা অধিবাসীদের নিয়ে লিখছেন। মোউসা কোনেতি, এবং ফিলি ডাবো সিসোকো।

ওউসমানে সেমবেনে, একজন ওলুফ সেনেগালীয় ঔপন্যাসিক, তার উপন্যাস গডস বাইট অব ইড-এর অর্ধেক আবর্তিত হয় বামাকোতে।

তথ্যসূত্র

Velton, Ross Mali. Bradt Travel Guides (2004) .
  Milet, Eric & Manaud, Jean-Luc. Mali. Editions Olizane (2007). .
বি. ভেঙ্কটরাম রেড্ডি

বি. ভেঙ্কটরাম রেড্ডি ( – ১২ মে ২০১৯, বি. ভেঙ্কটরামি রেড্ডি হিসেবেও লেখা হয়) একজন ভারতীয় চলচ্চিত্র প্রযোজক ছিলেন যিনি অনেক তামিল ও তেলুগু চলচ্চিত্র প্রযোজনা করেছেন।

জীবনী
বি. ভেঙ্কটরাম রেড্ডি চলচ্চিত্র প্রযোজক বি. নাগি রেড্ডির কনিষ্ঠ পুত্র ছিলেন। তিনি ভৈরাভা দ্বীপাম, শ্রী কৃষ্ণার্জুনা বিজয়াম,  উঝাইপ্পালি, থামিরাভারানি, নাম্মাভার ও বীরাম এর মত চলচ্চিত্র প্রযোজনা করেছেন।

বি. ভেঙ্কটরাম রেড্ডি বি. ভারতী রেড্ডির সাথে বিবাহবন্ধনে আবদ্ধ হয়েছিলেন। তাদের এক পুত্র ও দুই কন্যা ছিল।

বি. ভেঙ্কটরাম রেড্ডি ২০১৯ সালের ১২ মে ৭৫ বছর বয়সে প্রয়াত হন।

নির্বাচিত চলচ্চিত্র তালিকা

তামিল
 উঝাইপ্পালি (১৯৯৩)
 নাম্মাভার (১৯৯৪)
 থামিরাভারানি (২০০৭)
 পাদিক্কাদাভান (২০০৯)
 ভেংহাই (২০০১)
 বীরাম (২০১৪)
 বাইরাভা (২০১৭)

তেলুগু
 ব্রুন্দাভানাম (১৯৯৩)
 ভৈরাভা  দ্বীপাম (১৯৯৪)
 শ্রী কৃষ্ণার্জুনা বিজয়াম (১৯৯৬)

তথ্যসূত্র

২০১৯-এ মৃত্যু
তামিল চলচ্চিত্র প্রযোজক
তেলুগু চলচ্চিত্র প্রযোজক
১৯৪০-এর দশকে জন্ম
২০১৯–২০ উয়েফা ইউরোপা লিগ

২০১৯–২০ উয়েফা ইউরোপা লিগ উয়েফা কর্তৃক আয়োজিত ইউরোপীয় দলগুলোর ফুটবল প্রতিযোগিতার ৪৯তম আসর এবং উয়েফা কাপ হতে উয়েফা ইউরোপা লিগে নামে পরিবর্তন করার পর ১১তম আসর ছিল।

এই আসরের ফাইনাল পোল্যান্ডের গাডায়েন্সকের স্টেডিওন এনেরগা গাডায়েন্সকে অনুষ্ঠিত হবে। ২০১৯–২০ উয়েফা ইউরোপা লিগের বিজয়ী দল ২০২০ উয়েফা সুপার কাপে ২০১৯–২০ উয়েফা চ্যাম্পিয়নস লিগ বিজয়ীর বিরুদ্ধে খেলার অধিকার অর্জন করবে। উক্ত খেলায় অংশগ্রহণকারী উভয় দল স্বয়ংক্রিয়ভাবে ২০২০–২১ উয়েফা চ্যাম্পিয়নস লিগের গ্রুপ পর্বের জন্যও উত্তীর্ণ হয়ে যাবে এবং যদি তারা ইতোমধ্যে তাদের লিগ খেলার মধ্য দিয়ে যোগ্যতা উত্তীর্ণ হয়, তবে সংরক্ষিত আসনটি ২০১৯–২০ লিগ ১-এর ৩য় স্থান অধিকারী দলকে দেওয়া হবে, যারা বর্তমানে পরবর্তী মৌসুমের প্রবেশ তালিকায় ৫ম স্থানে রয়েছে।

এই আসরের নকআউট পর্ব হতে ভিডিও সহকারী রেফারি (ভিএআর) প্রক্রিয়াটি ব্যবহার করা হবে।

চেলসি হচ্ছে উয়েফা ইউরোপা লিগের ইতিহাসে সর্বমোট ২ বার এবং বর্তমান চ্যাম্পিয়ন।

ইউরোপা লিগের শিরোপাধারী দল হওয়ার ফলে এবং একই সাথে তাদের লিগে খেলার মাধ্যমে চেলসি ২০১৯–২০ উয়েফা চ্যাম্পিয়নস লিগে খেলার যোগ্যতা অর্জন করেছে। তাই, ২০১৯–২০ উয়েফা চ্যাম্পিয়নস লিগে তাদের নিজেদের গ্রুপে তৃতীয় স্থান অর্জন করলেই চেলসি কেবলমাত্র তাদের ইউরোপা লিগের শিরোপা রক্ষণ করার প্রচেষ্টা করতে পারবে।

আরও দেখুন
২০১৯–২০ উয়েফা চ্যাম্পিয়নস লিগ
২০২০ উয়েফা সুপার কাপ

তথ্যসূত্র

বহিঃসংযোগ

 
2
2019-20
কোভিড-১৯ মহামারীর কারণে স্থগিত ফুটবল প্রতিযোগিতা
ধরান্দী ডিগ্রি কলেজ

ধরান্দী ডিগ্রি কলেজ বরিশাল বিভাগের পটুয়াখালী জেলার একটি শিক্ষাপ্রতিষ্ঠান।

ইতিহাস 

শিক্ষানুরাগী ব্যক্তি আদম আলী দফাদার ধরান্দী ডিগ্রি কলেজটি ১৯৯৪ সালে প্রতিষ্ঠা করেন। এলাকার গরিব কৃষক পরিবারের সন্তানরা যেন সহজে কলেজে পড়াশোনা করতে পারে সে জন্য তিনি এ কলেজটি প্রতিষ্ঠা করেন। আদম আলী দফাদার ও আয়েন আলী এই কলেজের জন্য জমি দান করেছেন।

অবকাঠামো 

কলেজের নিজস্ব তিন তলা ভবন রয়েছে। একাডেমিক ভবনটি উদ্বোধন করেন এয়ার ভাইস মার্শাল (অবঃ) আলতাফ হোসেন চৌধুরি (এম্পি) ১৭ জুন, ২০০৬ খ্রিস্টাব্দে।

অন্যান্য সুযোগ সুবিধাসমূহ 

জ্ঞান চর্চার সুবিধার্থে পাঠাগার, আইসিটি চর্চার জন্য একটি কম্পিউটার ল্যাব রয়েছে।

বার্ষিক কার্যক্রম 
প্রতিবছর এ কলেজে এইচএসসি শিক্ষার্থীদের বিদায়ী ও দোয়া অনুষ্ঠান হয়ে থাকে।

তথ্যসূত্র

বহিঃসংযোগ
 http://www.barisalboard.gov.bd/102591
 http://www.barisalboard.gov.bd/102591
 https://g.co/kgs/Q6GkBV

পটুয়াখালী জেলার মহাবিদ্যালয়
১৯৯৪-এ প্রতিষ্ঠিত শিক্ষাপ্রতিষ্ঠান
১৯৯৪-এ বাংলাদেশে প্রতিষ্ঠিত
২০১৯–২০ এরেডিভিজি

২০১৯–২০ এরেডিভিজি ডাচ ফুটবল লীগ এরেডিভিজির ৬৪তম মৌসুম ছিল। এই লীগটি ১৯৫৫ সালে প্রতিষ্ঠিত হয়েছে। এই মৌসুমটি ২০১৯ সালের ২রা আগস্ট শুরু হয়েছে এবং ২০২০ সালের ৮ই মার্চ তারিখে শেষ হয়েছে। আয়াক্স হচ্ছে এই লীগের বর্তমান চ্যাম্পিয়ন ছিল। এই মৌসুমে টুয়েন্টে, আরকেসি ভালভেইক এবং স্পার্টা রটার্ডাম ২০১৮–১৯ ইরস্তে ডিভিজি হতে যোগদান করেছিল এবং এনএসি ব্রেডা, এক্সসেলসর এবং ডে গ্রাফসচাপ ২০১৯–২০ ইরস্তে ডিভিজি অবনমিত হয়েছিল।

২০২০ সালের ৮ই মার্চ তারিখে, রয়্যাল ডাচ ফুটবল এসোসিয়েশন নেদারল্যান্ডসে করোনাভাইরাসের বৈশ্বিক মহামারীর কারণে এরেডিভিজি এবং ইরস্তে ডিভিজি অনির্দিষ্টকালের জন্য স্থগিত করেছিল। অতঃপর ২০২০ সালের ২৪শে এপ্রিল তারিখে এক ঘোষণায় জানানো হয় যে, এরেডিভিজি এবং ইরস্তে ডিভিজির ২০১৯–২০ মৌসুম শুরু হবে আর শুরু হবে না। এরপরের দিন, ২০২০ সালের ২৫শে এপ্রিল তারিখে, কোন চ্যাম্পিয়ন ক্লাব ঘোষণা এবং অবনমিত ক্লাব নির্ধারণ না করেই এই মৌসুমটি বাতিল ঘোষণা করা হয়।

দল
এই মৌসুমে সর্বমোট ১৮টি দল অংশগ্রহণ করেছে।

স্টেডিয়াম এবং অবস্থান

ছাদ ধসের কারণে ২০১৯ সালের ১০ই আগস্ট তারিখে এজেড তাদের প্রথম হোম ম্যাচটি এএফএএস স্টাডিওনে খেলেছিল। তারপর থেকে, তারা ১৭,০০০ ধারণক্ষমতাসম্পন্ন হেগের কার্স জিন্স স্টাডিওনে তাদের সকল হোম ম্যাচ খেলেছে।

লীগ টেবিল

ফলাফল

প্রত্যেক রাউন্ডের ফলাফল

তথ্যসূত্র

এরেডিভিজি মৌসুম
২০১৯–২০-এ ইউরোপীয় ফুটবল লীগ
২০১৯–২০-এ ওলন্দাজ ফুটবল
২০১৯–২০ করোনাভাইরাসের বৈশ্বিক মহামারীর কারণে সঙ্কুচিত ক্রীড়াসূচী
ভিডিও সহকারী রেফারি

ভিডিও সহকারী রেফারি (ভিএআর) হচ্ছে অ্যাসোসিয়েশন ফুটবলে একজন ম্যাচ কর্মকর্তা, যিনি প্রধান রেফারি কর্তৃক গৃহীত সিদ্ধান্তগুলো পর্যালোচনা করেন।

বেশ কয়েকটি বড় প্রতিযোগিতায় ব্যাপক পরীক্ষা নিরীক্ষার পরে, ভিএআর প্রথমবারের মতো ২০১৮ সালে আন্তর্জাতিক ফুটবল অ্যাসোসিয়েশন বোর্ড (আইএফএবি) দ্বারা ম্যাচের আইনগুলোতে লিখিত হয়েছে। "ন্যূনতম হস্তক্ষেপ, সর্বাধিক উপকার" দর্শনের অধীনে পরিচালিত ভিএআর প্রযুক্তিটি "স্পষ্ট এবং সুস্পষ্ট ত্রুটি" এবং "গুরুতর লক্ষ্যভ্রষ্ট হওয়া ঘটনা" সংশোধন করার জন্য একটি উপায় সরবরাহ করার চেষ্টা করে।

ভিএআর ব্যবহৃত প্রতিযোগিতা
কোন প্রতিযোগিতার শুধু "সরাসরি" ম্যাচগুলোতেই ভিএআর অন্তর্ভুক্ত করা হয়েছে। ভিএআরের মাধ্যমে খেলার মাঠে রেফারির সাথে যোগাযোগ করে এবং প্রধান রেফারির সিদ্ধান্ত গ্রহণের উপর প্রভাব ফেলতে পারে।

ক্লাব প্রতিযোগিতা

ঘরোয়া লিগ

মহাদেশীয়

আন্তর্জাতিক
 ফিফা ক্লাব বিশ্বকাপ

জাতীয় দলের প্রতিযোগিতা

মহাদেশীয়

আন্তর্জাতিক

আরও দেখুন
 গোল-লাইন প্রযুক্তি
 তাৎক্ষনিক পুনঃপ্রদর্শন

নোট

তথ্যসূত্র

বহিঃসংযোগ
 Experiments with Video Assistant Referees (VARs) from FIFA
 Video Assistant Referees (VARs) Experiment Protocol (Summary) from IFAB
 VAR – The System Explained from FIFA

ফুটবলের আইন
ফুটবল রেফারি
ক্রীড়া চালনা প্রযুক্তি
Referee
আন্দাজ আপনা আপনা

আন্দাজ আপনা আপনা (; ) হচ্ছে ১৯৯৪ সালের একটি জনপ্রিয় হিন্দি চলচ্চিত্র। চলচ্চিত্রটিতে আমির খান এবং সালমান খান ছিলেন, এছাড়াও ছিলেন রবীনা ট্যান্ডন এবং কারিশমা কাপুর।এছাড়াও একটি বিশেষ ভূমিকায় জুহি চাওলা এবং গোবিন্দাকে দেখা যায়।

অভিনয় 

 আমির খান - অমর মনোহর
 সালমান খান - প্রেম ভোপালি
 রবীনা ট্যান্ডন - কারিশমা বাজাজ
 কারিশমা কাপুর - রবীনা বাজাজ
 পরেশ রাওয়াল - শ্যাম গোপাল "তেজা" বাজাজ / রাম গোপাল বাজাজ
 শক্তি কাপুর - ক্রাইম মাস্টার গোগো ইন
 জুহি চাওলা - বিশেষ ভূমিকা
 গোবিন্দা - বিশেষ ভূমিকা

তথ্যসূত্র

বহিঃসংযোগ 
 
 

হিন্দি ভাষার চলচ্চিত্র
১৯৯০-এর দশকের হিন্দি ভাষার চলচ্চিত্র
১৯৯৪-এর চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
উদগমণ্ডলমে ধারণকৃত চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
অন্য ভাষায় পুনর্নির্মিত হিন্দি চলচ্চিত্র
হিন্দি ভাষার হাস্যরসাত্মক চলচ্চিত্র
মাস্তি (চলচ্চিত্র)

মাস্তি (; অনুবাদ: আনন্দ) হচ্ছে অশোক ঠাকেরিয়া প্রযোজিত এবং ইন্দ্র কুমার কর্তৃক পরিচালিত একটি ভারতীয় একটি যৌনউত্তেজক-হাস্যরসাত্মক চলচ্চিত্র। এই চলচ্চিত্রে মুখ্য ভূমিকায় অভিনয় করেছেন বিবেক ওবেরয়, রিতেশ দেশমুখ, আফতাব শিবদাসানি।

চলচ্চিত্রটির সিকুয়েল ২০১৩ সালে গ্র্যান্ড মাস্তি এবং ২০১৬ সালে গ্রেট গ্র্যান্ড মাস্তি মুক্তি পায়।

কাহিনী 

মাস্তি চলচ্চিত্রের কাহিনী তিনজন ব্যাচেলর, মীত মেহতা (বিবেক ওবেরয়), প্রেম চাওলা (আফতাব শিবদাসানী) এবং অমর সাক্সেনা (রিতেশ দেশমুখ) বিষয় তিনটিকে কেন্দ্র আবর্তিত হয়। তারা প্রত্যেকে বিয়ে না করা এবং তিক্ত, অসন্তুষ্ট স্বামীতে পরিণত হওয়া অবধি তাদের জীবন অবিচ্ছিন্ন। মিলনের সাথে আঁচল (অমৃতা রাও) বিয়ে করেন যিনি স্বামীর সম্পর্কে অবসন্নভাবে অধিকারী। প্রেম গীতা (তারা শর্মা) কে বিয়ে করেন যারা অতিরিক্ত ধর্মীয় এবং এভাবে তাদের যৌনজীবনে ভুগতে হয়। আমর বিন্দিয়াকে (জেনেলিয়া ডি'সুজা) বিয়ে করেন যারা প্রভাবশালী এবং তারা তার সমান আগ্রাসী মায়ের সাথে থাকেন (অর্চনা পুরাণ সিংহ)। বিরক্ত হয়ে, পুরুষরা একদিন একত্রিত হয় এবং মজা এবং উত্তেজনাকে তাদের জীবনে ফিরিয়ে আনার পরিকল্পনা করে। তারা অন্য মহিলাদের দিকে নজর রেখেছিল কিন্তু শেষ পর্যন্ত তারা বুঝতে পেরেছিল যে তারা সকলেই একই মেয়ে মনিকা (লারা দত্ত) দেখছে । তিনি তিনজনকে ব্ল্যাকমেল করেন এবং হত্যার হুমকি দিয়েছিলেন যে তারা যদি তাদের স্ত্রীকে দশ লক্ষ টাকা না দেয় তবে তাদের স্ত্রীদের কাছে বিষয়টি প্রকাশ করা হবে।

অর্থ সংগ্রহ করার পরে, আতঙ্কিত লোকেরা ড্রপ অফ লোকেশনে পৌঁছে, কেবল মনিকে তার গাড়িতেই মৃত খুঁজে পেতে। তারা আতঙ্কিত হয় এবং দোষ এড়াতে যাতে তার দেহটি লুকিয়ে রাখার চেষ্টা করে তবে পুলিশ কর্মকর্তা সিকান্দার (অজয় দেবগন) বাধা দেন, যিনি তাদের সম্পর্কে সন্দেহজনক ছিলেন। ত্রয়ী আরও তদন্তের জন্য মনিকার বাড়ীতে যায় এবং তারা বুঝতে পারে যে সিকান্দার তাদের অনুসরণ করেছে সেখানে যাওয়ার পরে তারা মনিকার বারান্দায় লুকিয়ে রয়েছে। পরের দিন সকালে, একটি রহস্যময় ব্যক্তি তাদের খুঁজে পেয়েছিলেন এবং প্রকাশ করেছেন যে তিনি মনিকে হত্যা করেছিলেন, মুক্তিপণের দাবি করে অপরাধ ঢাকতে। দোষী সাব্যস্ত পুরুষরা তাদের নিজ স্ত্রীর কাছে ক্ষমা চাইতে যান, যেহেতু তারা মনে করেন যে সত্য প্রকাশ হতে বাধ্য। পরের দিন, ঘাতক পুরুষদের পশ্চাদ্ধাবন করে, যার ফলে একটি গুলি ছড়িয়ে পড়েছিল তারা অনিচ্ছাকৃতভাবে রহস্যময় ব্যক্তিকে হত্যা করে। পরে তাদের গ্রেপ্তার করে কারাবন্দি করা হয়। তাদের স্ত্রীরা কারাগারে পৌঁছে এবং পুরুষরা আবেগের সাথে সত্য প্রকাশ করে। কিছু সময় পরে, মহিলারা প্রকাশ করলেন যে পুরো পরিস্থিতি তাদের দ্বারা তৈরি করা হয়েছিল - মনিকা বেঁচে আছেন এবং 'হত্যাকারী' নিজেই সিকান্দার, যিনি আসলে বিন্দিয়ার ভাই। মহিলারা তাদের স্বামীর একটি পাঠ শেখাতে চেয়েছিলেন এবং তাদের প্রশংসা করার জন্য স্মরণ করিয়েছিলেন। তারপরে পুরুষরা তাদের স্ত্রীদের জন্য ক্ষমা চায় এবং আবার কখনও মাস্তি না করার প্রতিশ্রুতি দেয়।

অভিনয়ে 

 বিবেক ওবেরয় - মীত মেহতা
 রিতেশ দেশমুখ - অমর সাক্সেনা
 আফতাব শিবদাসানি - প্রেম চাওলা
 অমৃতা রাও - আঁচল মেহতা
 তারা শর্মা - গীতা চাওলা
 জেনেলিয়া ডি'সুজা - বিন্দিয়া স্যাক্সেনা
 লারা দত্ত - মণিকা সিংহ
 সতীশ শাহ - ডাঃ কাপাডিয়া
 অর্চনা পূরণ সিংহ - বিন্দিয়ার মা
 রাখি সাওয়ান্ত - মিস স্যাক্সেনা
 অজয় দেবগণ - সিকান্দার

তথ্যসূত্র

বহিঃসংযোগ

২০০৪-এর চলচ্চিত্র
ভারতীয় চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় যৌন হাস্যরসাত্মক চলচ্চিত্র
ভারতীয় বন্ধু সম্পর্কিত চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
ইন্দ্র কুমার পরিচালিত চলচ্চিত্র
কাদিরপাড়া ইউনিয়ন

কাদিরপাড়া বাংলাদেশের মাগুরা জেলার অন্তর্গত শ্রীপুর উপজেলা, মাগুরার একটি ইউনিয়ন।

আয়তন 
কাদিরপাড়া ইউনিয়নের আয়তন ১৫.২৪ বর্গ কিলোমিটার।

জনসংখ্যা 
কাদিরপাড়া ইউনিয়নের জনসংখ্যা ১৫,২৩৩ জন।

অবস্থান ও সীমানা 
শ্রীপুর উপজেলার পশ্চিমাংশে কাদিরপাড়া ইউনিয়নের অবস্থান। এ ইউনিয়নের উত্তরে সব্দালপুর ইউনিয়ন, পশ্চিমে নাকোল ইউনিয়ন, দক্ষিণে গড়াই নদী এবং পূর্বে
দ্বারিয়াপুর ইউনিয়ন।

প্রশাসনিক কাঠামো 
কাদিরপাড়া ইউনিয়ন শ্রীপুর উপজেলা, মাগুরার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম শ্রীপুর উপজেলা, মাগুরার আওতাধীন। এটি [[ জাতীয় সংসদের ৯১ নং নির্বাচনী এলাকা মাগুরা-১ এর অংশ। এ ইউনিয়নে ৯টি ওয়ার্ড এবং ১৩টি গ্রাম রয়েছেঃ

 কাদিরপাড়া
 দোরানগর
 মাঙ্গনডাঙ্গা
 কমলাপুর
 কৃষ্ণনগর
 রাধানগর
 মাটিকাটা
 ঘাসিয়াড়া
 গোয়ালবাড়ী
 বিষ্ণুপুর
 কুপুড়িয়া
 টিকেটিনগর
 পুশআমলা

শিক্ষা ব্যবস্থা 
কাদিরপাড়া ইউনিয়নে ১টি বালিকা ও ৩টি মাধ্যমিক বিদ্যালয় রয়েছে। ৩টি মাদ্রাসা এবং ৫টি প্রাথমিক বিদ্যালয় রয়েছে।শিক্ষা প্রতিষ্ঠানসমূহ হলঃ
মাধ্যমিক বিদ্যালয়
 পঞ্চগ্রাম মাধ্যমিক বালিকা বিদ্যালয়
 সম্মলিত পঞ্চগ্রাম মাধ্যমিক বিদ্যালয়
 ডাঃ নুরুল হোসেন মাধ্যমিক বিদ্যালয়
 রাধানগর মাধ্যমিক বিদ্যালয়

মাদ্রাসা
 কাদিরপাড়া সম্মিলনী ইসলামিয়া আলিম মাদ্রাসা
 কাদিরপাড়া ঈদগাহ নুরানী মাদ্রাসা
 খামারপাড়া সিনিয়র মাদ্রাসা

প্রাথমিক বিদ্যালয়
 দোরননগর সরকারি প্রাথমিক বিদ্যালয়
 কমলাপুর সরকারি প্রাথমিক বিদ্যালয়
 ঘাসিয়ারা সরকারী প্রাথমিক বিদ্যালয়
 রাধানগর সরকারি প্রাথমিক বিদ্যালয়
 কুপুড়িয়া সরকারি প্রাথমিক বিদ্যালয়

যোগাযোগ ব্যবস্থা 
শ্রীপুর উপজেলা এসে বাস/মোটরসাইকেল/বাইসাইকেলে করে কাদিরপাড়া ইউনিয়ন পরিষদে যেতে হয়। শ্রীপুর উপজেলা হতে কাদিরপাড়া ইউনিয়নের দুরত্ব ১০ কিলোমিটার। এখানকার অধিকাংশ রাস্তা পাঁকা।

অর্থনীতি 
ব্যাংক
কাদিরপাড়া ইউনিয়নে জনতা ব্যাংক আর্থিক প্রতিষ্ঠানের শাখা বিদ্যমান।

এনজিও
 আশা
 জাগরণী চক্র ফাউন্ডেশন

বীমা
 ন্যাশনাল লাইফ ইন্সুরেন্স কোম্পানি লিমিটেড
 পপুলার লাইফ ইন্সুরেন্স কোম্পানি লিমিটেড
 ইসলামী ব্যাংক ইন্সুরেন্স শাখা
 প্রগতি লাইফ ইন্সুরেন্স লিমিটেড
 জীবন বীমা কর্পোরেশন
 ফারইস্ট লাইফ ইন্সুরেন্স লিমিটেড
 পদ্মা ইসলামী লাইফ ইন্সুরেন্স লিমিটেড

পেশাজীবি সংগঠন
 নিজেরা করি ভুমিহীন সংগঠন

খাল ও নদী 
কাদিরপাড়া ইউনিয়নে একটিমাত্র নদী আছে যার নাম হানু নদী।

হাট-বাজার 
কাদিরপাড়া ইউনিয়নের হাট-বাজারের তালিকাঃ
 রাধানগর বাজার

দর্শনীয় স্থান 
 কাদিরপাড়া বাবু জমিদার বাড়ি

উল্লেখযোগ্য ব্যক্তি 
 মরহুম আব্দুল গনি মোল্লা (সাবেক চেয়ারম্যান)
 মরহুম সোহরাব হোসেন (সাবেক চেয়ারম্যান)
 মরহুম রফিউদ্দিন আহমেদ (সাবেক চেয়ারম্যান)
 মরহুম ডাঃ কবির উদ্দিন আহম্মেদ, প্রাক্তন ইউপি চেয়ারম্যান

জনপ্রতিনিধি 
 বর্তমান চেয়ারম্যানঃ লিয়াকত আলী বিশ্বাস

আরও দেখুন 
 শ্রীপুর উপজেলা, মাগুরা
 মাগুরা জেলা

তথ্যসূত্র 

 ইউনিয়ন পরিষদ তথ্য বাতায়ন

বহিঃসংযোগ 

শ্রীপুর (মাগুরা) উপজেলার ইউনিয়ন
খুলনা বিভাগের ইউনিয়ন
মাগুরা জেলার ইউনিয়ন
চলবলা ইউনিয়ন

চলবলা ইউনিয়ন বাংলাদেশের রংপুর বিভাগের  লালমনিরহাট জেলার, কালীগঞ্জ উপজেলার একটি ইউনিয়ন।

অবস্থান ও সীমানা

ইতিহাস 
চলবলা ইউনিয়নের ইতিহাস ১১ টি গ্রাম নিয়ে চলবলা ইউনিয়ন গঠিতহয়। ঐসময়েই উনিয়ন এর চেয়ারম্যানকে গ্রামপ্রেসিডেন্ট বলা হত। ১৯৫০ সালে পাকিস্তান শাসনামলে গ্রামপ্রেসিডেন্ট এর পদকে ইউনিয়নচেয়ারম্যান পদবীঘোষণা করা হয়। প্রথম চেয়ারম্যান নির্বাচিতহন সোনাউল্লা সরকার। তারপর পর্যায় ক্রমে আজগার আলী বসুনীয়া, অনিল চন্দ্র সরকার, অতুল চন্দ্র সরকার চেয়ারম্যানের দায়িত্বপালন করেন। ১৯৬০ সালে সোনাউল্লা সরকার প্রথম ইউনিয়ন পরিষদচেয়াম্যান মনোনীতহন এবং তিনিই মুক্তিযুদ্ধ চলাকালীন সময়ে অত্রইউনিয়নের চেয়ারম্যানছিলেন। প্রথমে অত্র ইউনিয়ন পরিষদ সুকানদীঘি বাজারে অবস্থিত ছিল। পরবর্তীতে দেশ স্বাধীন হবার পর ইউনিয়ন পরিষদ পাকা বিল্ডিং তৈরীর জন্য সোনাউল্লাহ সরকার সোনারহাটে নিয়ে আসেন। সোনাউল্লাহ সরকারে অত্র ইউপির ও বাজারের জমি দান করেন এবং তার নাম অনুসারে অত্র এলাকার নাম হয় সোনারহাট বাজার। এবং চলবলা নাম হয় অত্র এলাকার মানুষ জন নাকি খুবই চঞ্চল স্বভাবের ছিলেন এবং বিভিন্ন কার্যবিধি চলমান রাখার জন্য অত্র এলাকার নাম হয় চলবলা।

প্রশাসনিক এলাকা 
১। চলবলা -১

২। চলবলা - ২

৩। চলবলা মদনপুর - ৩

৪। শিয়াল খোওয়া - ৪

৫। বান্দেরকুড়া - ৫

৬। নিথক - ৬

৭। দুহুলী - ৭

৮। বারাজান - ৮

৯। তেতুলিয়া - ৯

আয়তন ও জনসংখ্যা 
১। আয়তন ----------------------

২৮,২৩৮ বর্গ কি.মি বা ৬, ৯৭৫ একর 

২। জনসংখ্যা -----------------------

৩৬,০৮১ জন ।

      পুরুষ -------------------------    ১৮,৫৮৯ জন ।

      মহিলা ------------------------    ১৭,৪৯২ জন ।

দর্শনীয় স্থান

উল্লেখযোগ্য ব্যক্তিত্ব

জনপ্রতিনিধি

বর্তমান চেয়ারম্যান- 
মিজানুর রহমান মিজু

চেয়ারম্যানগণের তালিকা 
পুর্বতন চেয়ারম্যান বৃন্দঃ

১। মরহুম সোনাউল্লাহ সরকার

২। বাবু  অনিল চন্দ্র সরকার

৩। জনাব আজগার আলী বসুনিয়া

৪। বাবু অতুল চন্দ্র সরকার

৫। জনাব গোলাপ হোসেন

আরও দেখুন

তথ্যসূত্র

বহিঃসংযোগ 

কালীগঞ্জ (লালমনিরহাট) উপজেলার ইউনিয়ন
অপরাধ তদন্ত বিভাগ (বাংলাদেশ)

অপরাধ তদন্ত বিভাগ বা ক্রিমিনাল ইনভেস্টিগেশন ডিপার্টমেন্ট (সিআইডি) বাংলাদেশ পুলিশের একটি বিশেষ শাখা। এটি বাংলাদেশ পুলিশের অন্যতম প্রাচীন ও বিশেষায়িত বিভাগ। এটি সন্ত্রাসবাদ, খুন এবং সংগঠিত অপরাধের তদন্ত করে থাকে। এছাড়াও প্রয়োজন অনুসারে ফরেনসিক সাহায্যও দিয়ে থাকে। আদালতের ঘটনাসমূহের তদন্ত করা এই বিভাগের প্রধান কাজ। এছাড়াও যেসব অপরাধসমূহের বিশেষ তদন্ত প্রয়োজন সেসব তদন্তের দায়িত্বও গ্রহণ করে থাকে। তদন্ত ছাড়াও তারা বাংলাদেশ সরকারের অন্যান্য অঙ্গ সংগঠনসমূহকে বিভিন্ন বিষয়ে বিশেষজ্ঞ মতামত দিয়ে থাকে। ঢাকার মালিবাগে এটির প্রধান কার্যালয় অবস্থিত। এটি ডিটেক্টিভ ট্রেনিং স্কুল (গোয়েন্দা প্রশিক্ষণ বিদ্যালয়) নামে একটি প্রশিক্ষণ কেন্দ্র চালায়। এই শাখার কর্মীবৃন্দ সাধারণ পোশাকে তাদের দায়িত্ব পালন করেন।

ইতিহাস 
১৮৬১ সালের ৫নং ধারার পর থেকে ব্রিটিশ ভারতের পুলিশ ব্যবস্থার ব্যাপক পরিবর্তন হয়। পুলিশের একটি গোয়েন্দা শাখা খোলার জন্য নিয়মিত বিরতিতে প্রস্তাব আসতে লাগলে ১৯০২-০৩ সালে পুলিশ কমিশনার প্রত্যেক প্রদেশের জন্য অপরাধ তদন্ত বিভাগ গড়ে তোলার সুপারিশ করে। তার সুপারিশ গুরুত্বের সাথে বিবেচনা করে কমিশন গঠন করা হয়। কমিশন প্রত্যেক প্রদেশের জন্য পুলিশের একজন ডেপুটি ইন্সপেক্টর এর অধীনে অপরাধ তদন্ত বিভাগ (সিআইডি) গড়ে তোলার সুপারিশ করে। এটি রেলওয়ে পুলিশ ও ফিংগার প্রিন্ট ব্যুরো তত্ত্বাবধান করে। বিশেষায়িত ঘটনাগুলো সিআইডি এর কাছে হস্তান্তরিত করা হতে থাকে। পরবর্তীতে ২১ মার্চ ১৯০৫ সালে, ভারত সরকার কমিশন এর প্রস্তাব গ্রহণ করে এবং ১৯০৭ সালে প্রত্যেক প্রদেশে সিআইডি প্রতিষ্ঠা করা হয়। বাংলায় সিআইডি সি.ডাব্লিউ.সি এর দ্বারা ১ এপ্রিল ১৯০৭ সালে প্রথম পরিচালিত হয়।

ভারত বিভাজনের পর ১৯৪৭ সালে পূর্ব পাকিস্তান সিআইডি ঢাকায় কাজ শুরু করে।

সংগঠন 
সিআইডি বাংলাদেশ পুলিশের অতিরিক্ত মহাপরিদর্শক দ্বারা পরিচালিত হয়। পুলিশের অন্যান্য শাখার মতো এখানেও ডেপুটি ইন্সপেক্টর জেনারেল, অ্যাডিশনাল ডেপুটি ইন্সপেক্টর জেনারেল, সুপারিটেন্ডেন্ট, অ্যাডিশনাল সুপারিটেন্ডেন্ট, এসিস্ট্যান্ট সুপারিটেন্ডেন্ট, ইন্সপেক্টর, সাব ইন্সপেক্টর এবং কন্সটেবল বাহিনী রয়েছে। অফিসারদের পদবির আগে 'বিশেষ' উপসর্গ যুক্ত করা হয়।

সিআইডি সাধারণত নিম্নোক্ত বিষয়গুলো তদন্ত করে থাকে:
১. ডাকাতি ২. সড়কপথ, রেলপথে ডাকাতি ৩. জাল নোট ও স্ট্যাম্প জালিয়াতি ৪. মাদক ও বিষ সম্পর্কিত ৫. প্রতারণা ৬. ভোগ-দখলের জন্য খুন ৭. ইন্সুরেন্স প্রতারণা ৮. মাদক সম্পর্কিত অপরাধ ৯. মুক্তিপণ এর জন্য অপহরণ ১০. প্রাচীন বস্তু পাচার ১১. ব্যাংক জালিয়াতি ইত্যাদি।

তথ্যসূত্র 

বাংলাদেশে আইন প্রয়োগ
১৯৭১-এ বাংলাদেশে প্রতিষ্ঠিত
বাংলাদেশ পুলিশ
বাংলাদেশের গোয়েন্দা সংস্থা
১৯৭১-এ প্রতিষ্ঠিত সরকারি সংস্থা
বাংলাদেশের পুলিশ ইউনিট